Cognome, nome, matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

17-07-2021

VERSIONE - POESIA - CON DIZIONARIO

Dea sancta Tellus, rerum naturae parens,  
quae cuncta generas et regeneras in dies,  
quod sola praestas gentibus vitalia,  
coeli ac maris diva arbitra rerumque omnium,  
per quam silet natura et somnos concipit,  
itemque lucem reparas et noctem fugas:  
tu Ditis umbras tegis et immensum chaos  
ventosque et imbres tempestatesque attines  
et, cum libet, dimittis et misces freta  
fugasque soles et procellas concitas,  
itemque, cum vis, hilarem promittis diem.  
Tu alimenta vitae tribuis perpetua fide,  
et, cum recesserit anima, in tete refugimus:  
ita, quicquid tribuis, in te cuncta recidunt.  
Merito vocaris Magna tu Mater Deum,  
pietate quia vicisti divom numina;  
tuque illa vera es gentium et divom parens,  
sine qua nil maturatur nec nasci potest;  
tu es Magna tuque divom regina es, dea.  
Te, diva, adoro tuumque ego numen invoco,  
facilisque praestes hoc mihi quod te rogo;  
referamque grates, diva, tibi merita fide.  
Exaudi me, quaeso, et fave coeptis meis;  
hoc quod peto a te, diva, mihi praesta volens.  
Herbas, quascumque generat maiestas tua,  
salutis causa tribuis cunctis gentibus:  
hanc nunc mihi permittas medicinam tuam.  
Veniat medicina cum tuis virtutibus:  
quidque ex his fecero, habeat eventum bonum,  
cuique easdem dedero quique easdem a me acceperint,  
sanos eos praestes. Denique nunc, diva, hoc mihi  
maiestas praestes tua, quod te supplex rogo.

(Precatio terrae)

Cognome, nome, matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

17-07-2021

VERSIONE – POESIA - SENZA DIZIONARIO

**XII. [DE THESAURO]**

Rusticus impresso molitus vomere terram  
      Thesaurum sulcis prosiluisse videt.  
Mox indigna animo properante reliquit aratra,  
      Semina compellens ad meliora boves.  
Continuo supplex Telluri construit aras,                    5  
      Quae sibi depositas sponte dedisset opes.  
Hunc Fortuna novis gaudentem provida rebus  
      Admonet, indignam se quoque ture dolens:  
Nunc inventa rneis non prodis munera templis  
      Atque alios mavis participare deos                    10  
Sed cum surrepto fueris tristissimus auro,  
      Me primam lacrimis sollicitabis inops."

(Aviano)

Cognome, nome, matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

17-07-2021

VERSIONE - PROSA - CON DIZIONARIO

Novo denique perniciosoque exemplo idem Gallus ausus est inire flagitium grave, quod Romae cum ultimo dedecore temptasse aliquando dicitur Gallienus, et adhibitis paucis clam ferro succinctis vesperi per tabernas palabatur et conpita quaeritando Graeco sermone, cuius erat inpendio gnarus, quid de Caesare quisque sentiret. Et haec confidenter agebat in urbe ubi pernoctantium luminum claritudo dierum solet imitari fulgorem. Postremo agnitus saepe iamque, si prodisset, conspicuum se fore contemplans, non nisi luce palam egrediens ad agenda quae putabat seria cernebatur. Et haec quidem medullitus multis gementibus agebantur. Thalassius vero ea tempestate praefectus praetorio praesens ipse quoque adrogantis ingenii, considerans incitationem eius ad multorum augeri discrimina, non maturitate vel consiliis mitigabat, ut aliquotiens celsae potestates iras principum molliverunt, sed adversando iurgandoque.

(Ammiano)

Cognome, nome, matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

16-06-2021

VERSIONE – PROSA - SENZA DIZIONARIO

Platoni habitudo corporis cognomentum dedit; namque Aristocles prius est nominatus. Ei Ariston fuisse pater dictus est; ceterum Perictione, Glauci filia, mater fuit: et de utroque nobilitas satis clara; nam Ariston pater per Codrum ab ipso Neptuno originem duxit, a Solone sapientissimo, qui legum Atticarum fundator fuit, maternus derivatus est sanguis. Sunt qui Platonem augustiore conceptu prosatum dicant, cum quidem Apollinis figuratio Perictionae se miscuisset. Mense etiam, qui apud Atticos thargelion dicitur, natus est, die qua apud Delum Latona fertur Apollinem Dianamque peperisse. Pridie Socraten genitum accepimus. Somnium etiam Socratis scitum ferunt.

(Apuleio)